Piatra-Olt
Piatra-Olt on linn Rumeenias Olti maakonnas. Linn asub ajaloolises Olteenia piirkonnas, maakonnakeskusest Slatinast ligikaudu 11 km edelas. Linna haldusalasse kuulub viis küla: Bistrița Nouă, Criva de Jos, Criva de Sus, Enoșești ja Piatra. Asulat on esmamainitud 1529. aastal. Piatra-Olti kiire areng algas 1870. aastatel seoses raudteeühenduse saamisega. Piatra-Oltist kujunes oluline raudteesõlm. Linnaõigused sai Piatra-Olt 1989. aastal.